Šapeko

Šapeko () – miestas ir savivaldybė Brazilijos pietuose, Santa Katarinos valstijos vakaruose, 550 km į vakarus nuo Florianoplio, prie Takvarusu ir San Žozė upelių. Tai pagrindinis vakarinės valstijos dalies miestas. Yra oro uostas, plentai į Erešiną, San Lurenso do Oestę, Konkordiją, Itapirangą.Mapa multimodal Santa Catarina, IBGE, 2013. Maisto (ypač, mėsos), baldų, technologijų pramonė. Šapeko – svarbus gyvulininkystės regiono (galvijų, kiaulių, vištų auginimas) centras. Yra Šv. Antano Paduviečio katalikų katedra.

Savivaldybės plotas – 624 km², gyventojų skaičius – 254 785 (2022 m.).CHAPECÓ: Municipality in South Region, citypopulation.de Kitos didesnės gyvenvietės: Belvederė, Efapis, Trevas, Figeira, Marešalas Bormanas.


 Istorija 
Indėnų kainangų žemėse kolonistai pradėjo keltis XX a. pr., o 1917 m. sudaryta Šapeko savivaldybė. Pats miestas pradžioje vadintas Paso dos Indijosas (Passo dos Índios). Žemes čia valdė Ernesto Fransisko Bertaso įmonė.Chapecó, IBGE Dėl žemdirbystės ir gyvulininkystės plėtros netruko išaugti į didelį miestą.

 Sportas 
 Chapecoense (futbolas)

 Šaltiniai 

Kategorija:Santa Katarinos miestai